19/11/2014 | Administración LocalMunicipal
Ribeira
Expropiación

ANUNCIO polo que se sinalan as datas para o levantamento de actas previas á ocupación e de ocupación definitiva dos bens e dereitos afectados pola expropiación para realizar as obras do proxecto de recuperación integral do río Artes e do seu entorno. O alcalde do Concello de Ribeira ditou resolución que se fai pública mediante o presente anuncio e de acordo co establecido na regra 2.ª do artigo 52 da Lei de expropiación forzosa: DECRETO No Diario Oficial de Galicia do 17 de novembro de 2014, publicouse o acordo de declaración de urxente ocupación dos bens e dereitos afectados pola expropiación para realizar as obras do proxecto de recuperación integral do río Artes e do seu entorno no Concello de Riveira, adoptado polo Consello da Xunta de Galicia o 6 de novembro de 2014. En aplicación do artigo 52 da Lei de expropiación forzosa, do 16 de decembro de 1954, enténdese cumprido o trámite de declaración de necesidade de ocupación dos bens que deben ser expropiados dando dereito á súa ocupación inmediata e, en consecuencia RESOLVO: 1.º. Que en cumprimento da regra 2.ª do artigo 52 da Lei de expropiación forzosa se convoquen mediante cédula os titulares dos bens e dereitos afectados polo procedemento expropiatorio derivado das obras do “Proxecto de recuperación integral do Río Arlés e do seu entorno no Concello de Riveira” para que, sen prexuízo de trasladarse ao lugar dos terreos se se considerase necesario, asistan ao levantamento das correspondentes actas previas á ocupación e de ocupación definitivas no salón de plenos do Concello de Riveira (praza do Concello 1, Riveira, A Coruña), o 1 de decembro de 2014 das 09.00 ás 14.00 horas. A relación de bens e dereitos afectados foi publicada no Boletín Oficial da Provincia de A Coruña núm.96, do 22/05/2014, e no xornal “La Voz de Galicia” do 17/05/2014, podendo ter sido examinada, xunto cos planos parceiros, nas oficinas municipais. Esta documentación estará exposta no taboleiro de anuncios do Concello. Os titulares afectados deberán acudir persoalmente ou ben representados por persoa debidamente autorizada para actuar no seu nome (mediante poder notarial ou consular), achegando os documentos acreditativos da súa titularidade, documento nacional de identidade e último recibo do pagamento do imposto sobre bens inmobles, e podendo facerse acompañar, se o estiman oportuno e a súa costa, dos seus peritos e/ou notarios para determinar todos os bens e dereitos non recoñecidos ata a data e que poidan existir, e facer constar a existencia de arrendatarios, de ser o caso. Levantada a acta previa á ocupación, ofrecerase aos afectados, con carácter previo ao levantamento da acta de ocupación definitiva, a percepción do importe correspondente ao depósito previo á ocupación e aos prexuízos pola rápida ocupación. Neste sentido, no suposto de que se renunciase á percepción de tal contía ou nos casos de non comparecencia do convocado, procederase á súa consignación na Caixa Xeral de Depósitos da Xunta de Galicia, o que habilitará á formulación da acta de ocupación e cuxa realización será comunicada, en calquera caso, aos correspondentes afectados.2.º. No acto comparecerán a secretaria municipal, a enxeñeira municipal como perito desta Administración e, en delegación das facultades desta Alcaldía Presidencia, a concelleira delegada de Infraestruturas e Urbanismo, dona María Dolores Elorduy Callón.3.º. En cumprimento do establecido no artigo 56.2 do Regulamento de expropiación forzosa, publicada a relación de bens e dereitos a que se refire o primeiro punto desta resolución e ata o momento do levantamento da acta previa, os interesados poderán formular por escrito alegacións ante este Concello para os únicos efectos de emendar posibles erros que se producisen con relación aos bens e dereitos afectados pola urxente ocupación.4.º. Procederase ás publicacións regulamentarias desta resolución de acordo co establecido na regra 2.ª do artigo 52 da Lei de expropiación forzosa. A publicación desta resolución, a teor do disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, servirá como notificación aos posibles interesados que non puidesen ser identificados, aos titulares de bens e dereitos afectados que sexan descoñecidos e a aqueles dos que se ignore o seu paradoiro. Riveira, 17 de novembro de 2014. O alcalde Manuel Ruiz Rivas